ພົນເອກ ປຣະຢຸດ ຈັນໂອຊາ ໄດ້ຂຶ້ນເປັນ ນາຍົກລັດຖະມົນຕີ ຄົນໃໝ່ຂອງໄທ (ສະໄລດ໌)
ນາຍພົນເອກປຣະຢຸດ ຈັນໂອຊາ ກ່າວວ່າ ທ່ານຈະລາອອກຈາກ ຕຳແໜ່ງຫົວໜ້າກອງທັບ ໃນເດືອນໜ້າ ແລະຈະດຳລົງຕຳແໜ່ງ ນາຍົກລັດຖະມົນຕີ ຕໍ່ໄປ ຈົນເຖິງເວລາເລືອກຕັ້ງໃໝ່ ໃນປີໜ້າ.
ຫົວໜ້າຄະນະລັດຖະປະຫານທະຫານໄທ ໄດ້ກາຍມາເປັນນາຍົກ ລັດຖະມົນຕີຄົນໃໝ່ຂອງປະເທດ ຫຼັງຈາກໄດ້ຮັບການສະໜັບສະ ໜຸນຈາກກະສັດ ພູມີພົນ ອະດຸນຍະເດດ ພົນເອກປຣະຢຸດ ຈັນ ໂອຊາ ໄດ້ຮັບເອົາພະລາດຊະດຳລັດເປັນ ລາຍລັກອັກສອນ ທີ່ຢັ້ງຢືນຕຳແໜ່ງຂອງທ່ານ ໃນພິທີທີ່ບາງກອກ ໃນວັນຈັນມື້ນີ້ ທ່ານ ປຣະຢຸດ ກ່າວວ່າ ສະພານິຕິບັນຍັດທີ່ຄອບງຳໂດຍທະຫານ ໄດ້ຖືກເລືອກເອົາຫົວໜ້າກອງທັບ ໄວ 60 ປີ ຢ່າງເປັນເອກກະສັນໃນວັນພະຫັດຜ່ານມາ ຊຶ່ງເປັນຂໍ້ສະຫລູບທີ່ຫລີກລ່ຽງບໍ່ໄດ້ ເນື່ອງ ຈາກທ່ານເປັນຜູ້ສະໝັກຄົນດຽວ ສຳຫລັບຕຳແໜ່ງດັ່ງກ່າວ ນາຍພົນປຣະຢຸດ ໄດ້ເປັນຫົວໜ້າອຳນາດປົກຄອງທະຫານໄທມາ ນັບແຕ່ໄດ້ບີບບັງຄັບ ໃຫ້ຄະນະລັດຖະບານພາຍໃຕ້ການນຳພາຂອງທ່ານນາງຍິ່ງລັກ ຊິນນະວັດ ອອກຈາກ ອຳນາດໄປໃນວັນທີ 22 ພຶດສະພາແລ້ວນີ້ ເປັນຕົ້ນມາ ນາຍພົນປຣະຢຸດ ກ່າວວ່າ ທ່ານຈະລາອອກຈາກຕຳແໜ່ງຫົວໜ້າກອງທັບໃນເດືອນໜ້າ ແລະວ່າ ທ່ານວາງແຜນຈະດຳລົງຕຳແໜ່ງນາຍົກ ລັດຖະມົນຕີຕໍ່ໄປ ຈົນເຖິງເວລາຈັດ ການເລືອກຕັ້ງຂຶ້ນໃໝ່ ໃນປີໜ້າ ການສະໜັບສະໜຸນຈາກກະສັດພູມີພົນ ໃນວັນຈັນມື້ນີ້ ແມ່ນແຜ້ວທາງສຳລັບການຈັດຕັ້ງຄະນະລັດຖະບານຊົ່ວຄາວຂຶ້ນ ຊຶ່ງທ່ານປຣະຢຸດກ່າວວ່າ ຈະນຳສະເໜີຕໍ່ສະພາແຫ່ງຊາດ ພາຍໃນເດືອນຕຸລາ